CELEX: 32010D0210
Language: da
Date: 2010-04-06 00:00:00
Title: 2010/210/: Kommissionens afgørelse af 6. april 2010 om ændring af beslutning 2009/296/EF om indførelse af et særligt kontrol- og inspektionsprogram med henblik på genopretning af almindelig tun i det østlige Atlanterhav og Middelhavet (meddelt under nummer K(2010) 2060)

9.4.2010   
            
            
               DA
            
            
               Den Europæiske Unions Tidende
            
            
               L 89/20
            
         KOMMISSIONENS AFGØRELSE
   af 6. april 2010
   om ændring af beslutning 2009/296/EF om indførelse af et særligt kontrol- og inspektionsprogram med henblik på genopretning af almindelig tun i det østlige Atlanterhav og Middelhavet
   (meddelt under nummer K(2010) 2060)
   (2010/210/EU)
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik (1), særlig artikel 95, og
   ud fra følgende betragtninger:
   
               (1)
            
            
               Den Internationale Kommission for Bevarelse af Tunfiskebestanden i Atlanterhavet (ICCAT) vedtog i 2006 en flerårig genopretningsplan for almindelig tun i det østlige Atlanterhav og Middelhavet (ICCAT-henstilling 06-05), som trådte i kraft den 13. juni 2007. Denne genopretningsplan blev indarbejdet i fællesskabslovgivningen ved Rådets forordning (EF) nr. 1559/2007 (2).
            
         
               (2)
            
            
               Den 24. november 2008 vedtog ICCAT henstilling 08-05 om ændring af henstilling 06-05. Denne henstilling blev indarbejdet i fællesskabslovgivningen ved Rådets forordning (EF) nr. 302/2009 af 6. april 2009 om en flerårig genopretningsplan for almindelig tun i det østlige Atlanterhav og Middelhavet, om ændring af forordning (EF) nr. 43/2009 og om ophævelse af forordning (EF) nr. 1559/2007 (3).
            
         
               (3)
            
            
               For at sikre en vellykket gennemførelse af ICCAT-henstilling 08-05 var der behov for et særligt kontrol- og inspektionsprogram. Ved beslutning 2009/296/EF (4) blev der derfor oprettet et særligt kontrol- og inspektionsprogram for en toårsperiode (15. marts 2009 til 15. marts 2011).
            
         
               (4)
            
            
               I bilag I til beslutning 2009/296/EF bør afsnittet med overskriften »Inspektionsopgaver« ajourføres, så det afspejler bestemmelserne i forordning (EF) nr. 302/2009.
            
         
               (5)
            
            
               ICCAT-Kommissionen besluttede på sit årlige møde i november 2009 at forbedre effektiviteten af de inspektioner, som udføres i henhold til ICCAT-ordningen for international inspektion, og vedtog med dette for øje et nyt format for inspektionsrapporter.
            
         
               (6)
            
            
               Beslutning 2009/296/EF bør derfor ændres i overensstemmelse hermed.
            
         
               (7)
            
            
               De foranstaltninger, der er nævnt i denne afgørelse, er blevet fastsat i samarbejde med de berørte medlemsstater.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Komitéen for Fiskeri og Akvakultur —
            
         VEDTAGET DENNE AFGØRELSE:
   Artikel 1
   I beslutning 2009/296/EF foretages følgende ændringer:
   
               1)
            
            
               Artikel 8 ændres således:
               
                           a)
                        
                        
                           Stk. 1 affattes således:
                           »1.   Medlemsstater, hvis kontrollører under inspektion af de aktiviteter, der er anført i artikel 2, konstaterer, at der er begået en overtrædelse, meddeler overtrædelsesdatoen og nærmere oplysninger om overtrædelsen til følgende parter:
                           
                                       a)
                                    
                                    
                                       den relevante flagmedlemsstat og Kommissionen og, når dette er relevant
                                    
                                 
                                       b)
                                    
                                    
                                       den medlemsstat, hvor akvakulturbruget eller den virksomhed, der beskæftiger sig med forarbejdning af og/eller handel med varer fremstillet af almindelig tun, er etableret.«
                                    
                                 
                     
                           b)
                        
                        
                           Stk. 3 affattes således:
                           »3.   Medlemsstater, hvis kontrollører observerer aktiviteter eller forhold, der kan anses for at være en alvorlig overtrædelse, jf. afdeling I, punkt 1, i bilag VI til Rådets forordning (EF) nr. 302/2009 (5), underretter straks Kommissionen, som efterfølgende underretter fiskerfartøjets flagstatsmyndigheder direkte og ICCAT's sekretariat.
                        
                     
                           c)
                        
                        
                           I stk. 4 affattes første punktum således:
                           »Hvis der konstateres en alvorlig overtrædelse, jf. afdeling I, punkt 1, i bilag VI til forordning (EF) nr. 302/2009, om bord på et EF-fiskerfartøj, sørger flagmedlemsstaten for, at det pågældende fiskerfartøj, der fører dets flag, efter inspektionen indstiller alt fiskeri.«
                        
                     
                           d)
                        
                        
                           Stk. 5 affattes således:
                           »5.   Medlemsstaterne skal, hvis retsforfølgningen af en overtrædelse overdrages til registreringsmedlemsstaten, jf. artikel 86 i Rådets forordning (EF) nr. 1224/2009 (6), samarbejde for at sikre, at alt bevismateriale for en overtrædelse, som en medlemsstats kontrollører har konstateret, systematisk beskyttes og bevares.
                        
                     
         
               2)
            
            
               I bilag I foretages følgende ændringer:
               
                           a)
                        
                        
                           I afdelingen med overskriften »Inspektionsopgaver« foretages følgende ændringer:
                           
                                       i)
                                    
                                    
                                       Punkt 1.6, litra e), affattes således:
                                       
                                                   »e)
                                                
                                                
                                                   at fangstfartøjets og slæbebådens fører har sørget for, at enhver overførsel er blevet overvåget med videokamera i vandet.«
                                                
                                             
                                 
                                       ii)
                                    
                                    
                                       Punkt 1.10, litra a), affattes således:
                                       
                                                   »a)
                                                
                                                
                                                   at den relevante dokumentation (fangstdokument for almindelig tun, reeksportlicens, overførselsopgørelse, meddelelse om anbringelse i bur og omladningsopgørelse) findes og er behørigt udfyldt og rapporteret«
                                                
                                             
                                 
                     
                           b)
                        
                        
                           afdelingen med overskriften »Inspektionsrapport« affattes som angivet i bilaget til nærværende afgørelse.
                        
                     
         Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 6. april 2010.
      
         
            På Kommissionens vegne
         
         Maria DAMANAKI
         
            Medlem af Kommissionen
         
      
   
   
      (1)  EUT L 343 af 22.12.2009, s. 1.
   
      (2)  EUT L 340 af 22.12.2007, s. 8.
   
      (3)  EUT L 96 af 15.4.2009, s. 1.
   
      (4)  EUT L 80 af 26.3.2009, s. 18.
   
      (5)  EUT L 96 af 15.4.2009, s. 1.«
   
      (6)  EUT L 343 af 22.12.2009, s. 1.«
   
      BILAG
      
         ICCAT–INSPEKTIONSRAPPORTER
      
      
         Rapport over inspektion nr. …
      
      
         
      
         
      
         Konstaterede alvorlige overtrædelser
      
      Fartøjets navn: …
      Fartøjets flag: …
      ICCAT–nummer: …
      
                  
               
               
                  fisker uden licens eller tilladelse udstedt af flag-CPC’en
               
            
                  
               
               
                  undlader at foretage behørig registrering af fangster og fangstrelaterede data i overensstemmelse med ICCAT-Kommissionens rapporteringskrav eller foretager betydelig fejlrapportering af fangster og/eller fangstrelaterede data
               
            
                  
               
               
                  fisker i et lukket område
               
            
                  
               
               
                  fisker i en forbudsperiode
               
            
                  
               
               
                  forsætligt fanger eller opbevarer arter i strid med bevarelses- og forvaltningsforanstaltninger, som ICCAT har vedtaget
               
            
                  
               
               
                  markant overtræder fangstbegrænsninger eller -kvoter, der gælder ifølge ICCAT-bestemmelser
               
            
                  
               
               
                  anvender forbudte fiskeredskaber
               
            
                  
               
               
                  forfalsker eller tilslører forsætligt fiskerfartøjets mærkning, identitet eller registrering
               
            
                  
               
               
                  tilslører, forfalsker eller tilintetgør bevismateriale, der vedrører undersøgelse af en overtrædelse
               
            
                  
               
               
                  begår flere overtrædelser, der tilsammen udgør en alvorlig tilsidesættelse af foranstaltninger, som gælder i henhold til ICCAT
               
            
                  
               
               
                  overfalder, modarbejder, intimiderer, udøver seksuel chikane, generer, forstyrrer eller forsinker unødigt en autoriseret kontrollør eller observatør
               
            
                  
               
               
                  forsætligt manipulerer med eller sætter fartøjsovervågningssystemet ud af drift
               
            
                  
               
               
                  fisker med bistand fra opsporingsluftfartøjer
               
            
                  
               
               
                  griber forstyrrende ind i det satellitbaserede fartøjsovervågningssystem og/eller fisker uden FOS
               
            
                  
               
               
                  foretager overførsel uden overførselsopgørelse
               
            
                  
               
               
                  andet (angiv nærmere)
               
            Kontrollørens underskrift: …
      Vidnets underskrift …
      Dato …